L 282/558
HR
Službeni list Europske unije
31.10.2022.
2.
Uzimajući u obzir napomenu 1 uz ovaj odsjek, napomenu 1 uz poglavlje 84 i napomenu 1 uz poglavlje 85, dijelove strojeva (osim dijelova proizvoda iz tarifnog broja 8484, 8544, 8545, 8546 ili 8547) razvrstava se prema sljedećim pravilima: a) dijelove koji predstavljaju robu navedenu u bilo kojem tarifnom broju poglavlja 84 ili 85 (osim tarifnih brojeva 8409, 8431, 8448, 8466, 8473, 8487, 8503, 8522, 8529, 8538 i 8548) u svim se slučajevima razvrstava u svoje odgovarajuće tarifne brojeve; b) druge dijelove, prikladne za uporabu samo ili uglavnom za određenu vrstu stroja ili za više strojeva iz istog tarifnog broja (uključujući strojeve iz tarifnog broja 8479 ili 8543), razvrstava se s tim strojevima ili u tarifni broj 8409, 8431, 8448, 8466, 8473, 8503, 8522, 8529 ili 8538, ovisno o slučaju.
Međutim, dijelove koji su podjednako prikladni za uporabu uglavnom s robom iz tarifnih brojeva 8517 i 8525 do 8528 razvrstava se u tarifni broj 8517, a dijelove koji su prikladni za uporabu isključivo ili uglavnom s robom iz tarifnog broja 8524 razvrstava se u tarifni broj 8529.
c) sve se ostale dijelove razvrstava u tarifni broj 8409, 8431, 8448, 8466, 8473, 8503, 8522, 8529 ili 8538 ako su primjenjivi ili, ako to nije moguće, u tarifni broj 8487 ili 8548. 3.
Ako iz konteksta ne proizlazi drukčije, složene (kombinirane) strojeve koji se sastoje od dvaju ili više strojeva spojenih zajedno u cjelinu i druge strojeve konstruirane za obavljanje dvaju ili više funkcija koje se nadopunjuju ili izmjenjuju, razvrstava se kao da se sastoje samo od one komponente ili kao da predstavljaju samo onaj stroj koji obavlja glavnu funkciju. 4.
Kad se stroj (uključujući kombinaciju strojeva) sastoji od više pojedinačnih komponenti (neovisno jesu li odvojene ili su međusobno povezane cijevima, prijenosnim (transmisijskim) uređajima, električnim kabelima ili drugim uređajima) namijenjenih da zajedno pridonose jasno definiranoj funkciji koja je obuhvaćena jednim od tarifnih brojeva poglavlja 84 ili 85, tada se cjelinu razvrstava u tarifni broj koji odgovara toj funkciji. 5.
U smislu ovih napomena, pod pojmom „stroj” podrazumijeva se bilo koji stroj, uređaj, postrojenje, opremu, aparat ili spravu navedene u tarifnim brojevima poglavlja 84 ili 85 6.
A) U cijeloj nomenklaturi, pojam „električni i elektronički otpaci i ostaci” znači električni i elektronički sklopovi, tiskane pločice te električni ili elektronički proizvodi: a) koji su zbog loma, rezanja ili drugih postupaka postali neuporabljivi za svoje prvotne namjene ili su neekonomični za popravak, renoviranje ili obnovu kako bi postali uporabljivi za svoje prvotne namjene; i b) koji se pakiraju ili otpremaju tako da pojedinačni proizvodi nisu zaštićeni od oštećenja tijekom prijevoza, utovara i istovara.
B) Pošiljke u kojima su „električni i elektronički otpaci i ostaci” pomiješani s drugim otpacima i ostacima razvrstava se u tarifni broj 8549.
C) Ovaj odsjek ne obuhvaća gradski otpad, kako je definiran u napomeni 4 uz poglavlje 38.
Dodatne napomene 1.
Alate potrebne za montažu ili održavanje strojeva razvrstava se s tim strojevima ako su isporučeni zajedno s njima.
Izmjenjive alate koji su isporučeni sa strojevima također se razvrstava zajedno s njima, uz uvjet da čine dio uobičajenog pribora i da ih se obično prodaje s njima. 2.
Na zahtjev carinskog tijela deklarant je dužan, kao prilog deklaraciji, dostaviti isprave (na primjer opise robe, prospekte, izvatke iz kataloga, fotografije) iz kojih je vidljiv opis stroja, njegova namjena i glavne značajke, a za nesastavljeni stroj ili stroj u rastavljenom stanju, montažni nacrt i popis sadržaja pojedinih pakiranja. 3.
Odredbe općeg pravila 2(a) može se, na zahtjev deklaranta i uzimajući u obzir uvjete propisane od nadležnog tijela, primijeniti i na strojeve koje se uvozi u odvojenim pošiljkama.